Wen: Twee Moedersdag-geskenkbewyse van R2 500 te wenSilverline Jewellery (Foto verskaf) Elke donker wolk het ŉ silwer randjie. Dít is die filosofie by Silverline Jewellery. Eienaar Andries Cornelissen en sy span verkoop nie juweliersware nie; hulle verkoop glimlagte, vreugde en selfvertroue. Buiten die standaard sterlingsilwer-items soos kettings, seëlringe, armbande en gewone silwer ringe, gaan soek Andries ook unieke ontwerpe om te voldoen aan elke smaak en prysklas. Dit sluit ringe en oorbelle in, asook armbande met natuurlike stene soos granaat (“garnet”), oniks (“onyx”), kornalyn (“cornelian”), opaal, topaas (“topaz”) en ander in. Silverline Jewellery, geleë in die Brooklyn Mall in Pretoria of loer in op hul Facebook-blad, het ook ŉ verskeidenheid pragtige varswaterpêrels in ringe, armbande en halssnoere. Daar is meer as 60 verskillende ontwerpe en groottes hoepel-oorbelle in die winkel: of jy nou hou van groot hoepels wat die koppe laat draai, of kleintjies wat jou uitrusting afrond, jy sal dit by Silverline Jewellery kry – en boonop teen ŉ uitstekende prys. “Ons verkoop eerder twee stelle oorbelle teen ŉ goeie prys as een stel teen ŉ buitensporige prys. Ons wil hê ons kliënte moet opsies hê – en weer terugkom om nog pragstukke te koop,” sê Andries. En as ons dit nie het nie, dan kry ons dit. Of dit nou ŉ bepaalde ringgrootte is, juweliersware wat herstelwerk benodig of gravering wat vir ŉ spesiale geleentheid gedoen moet word, Silverline Jewellery stap altyd die ekstra myl. Silverline Jewellery se personeel is ook opgelei om oorgaatjies te skiet. “Ons wil altyd ŉ glimlag op ŉ kliënt se gesig sien. Dit is ook vir ons belangrik om na ons kliënte te luister, want dit help ons om presies die regte items in die winkel te hê. Ons het ook ŉ uitgesoekte reeks ringe, kettings en armbande vir mans,” voeg Andries by. Vir die jonger dames en meisies is daar ook altyd iets wat blink. Silverline Jewellery het ŉ uitgesoekte reeks seëlringe, kettings en oorbelle vir meisies, asook doopspelde en -armbande vir babas. Daar is gereeld unieke nuwe items in die winkel. Jy kan op hul Facebook-blad loer of Silverline Jewellery self besoek as jy by Brooklyn Mall is om verras te word deur die verskeidenheid. Gloria, Loice en Estelle maak boonop altyd seker kliënte vind presies die regte item; of dit nou vir jouself, of as bederf vir iemand spesiaal is, Silverline Jewellery het net die regte geskenk vir jou. Loer dus gerus in by Silverline Jewellery en sit ŉ silwer randjie aan enige donker wolk. Twee Maroela-lesers staan elkeen die kans om vir Moedersdag elkeen ŉ geskenkbewys van R2 500 te wen by Silverline Jewellery! Maak seker jy skryf in voor 8 Mei 2023 om in aanmerking te kom vir dié wonderlike prys.